Scrapejant: de febrer 2016
Aquí estem de nou amb una nova entrega de l'agenda de la setmana passada:
Els dilluns en general són molt creatius. Aquí simplement una enganxina de Simple Stories.
Uns segells de Paper Smoches pintats amb retoladors aquarel.lables.
Fons fet amb neocolors i la paraula art feta amb un troquel de Kesi-art que volia des de feia molt de temps i que vaig comprar aprofitant les últimes rebaixes.
Fons fet amb tintes distress i una plantilla de Carabelle. El tag que hi ha sobre és una enganxina de Seven Gypsies que tinc des de fa ni se sap el temps.
Dues franges de washi-tape i un segell d'Artemio (sí, Charo, va ser veure'l al teu blog i necessitar-lo urgentment i per casualitat el vaig veure a la botiga Kimidori).
El fons és un paper d'origami de Tiger. L'arc de Sant Martí l'he fet amb retoladors aquarel.lables.
I fins aquí l'agenda de la setmana. Tinc pendent ensenyar-vos la tapa i contratapa en les que he estat treballant aquest cap de setmana però com encara no sé si la deixaré tal qual està o afegiré alguna cosa més, ja us l'ensenyaré quan la consideri acabada. Que tingueu una bona setmana!
Publicat per Rosa a 15:57 4 comentaris:
A menys d'una setmana de començar me n'adono de que encara no he parlat de la Fira Scrap+ de Sitges, que és la meva preferida i a la que no puc faltar.
Aquest any serà diferent als anteriors perque, per qüestions laborals, no puc anar el dissabte com cada any, amb la qual cosa no coincidiré amb moltes de les amigues que acostumo a veure aquí.
Peró, allò que diuen... "a grandes males, grandes remedios" i he pensat anar el divendres a la tarda de compres i tornaré a anar el diumenge al matí per assistir al taller d'Edu+ que em fa molta il.lusió fer-ho i coincidir amb unes talleristes de tant alt nivell.
Em sap greu no ser-hi al Nexus (cada any he anat) i a algunes presentacions del dissabte que em semblen molt interessants, però no pot ser tot bo en aquesta vida.
El que sí us puc dir és que torno a col.laborar amb un layout a l'exposició Art+. Ja faré l'entrada corresponent juntament amb la crònica de la fira.
Bé, espero trobar-me amb alguna de vosaltres divendres o diumenge i que, com en les edicions anteriors, disfrutem i gaudim del scrap durant tot el cap de setmana.
No vull acabar l'entrada sense agrair a l'Esther Segura i els seus col.laboradors la magnífica organització de l'esdeveniment i sense recomanar-vos que passeu pel blog de la fira i us assenbenteu de tots els detalls.
I com cada dilluns aquí teniu una nova entrega de l'agenda.
Simplement uns quants adhesius de Simple Stories.
Aquest encara és més simple, un tros de paper decorat on he remarcat les siluetes dels guants.
Un segell pintat de Lawn Fawn, un fons tintat amb distress i unes lletres adhesives de Studio Calico.
Fons fet amb neocolors i una enganxina d'un bassar.
Uns trossets de washi-tape.
Segells de taques de Paper Smoches.
I fins aquí l'entrada d'avui. Que tingueu una bona setmana!
Publicat per Rosa a 15:41 4 comentaris:
Com tots els dilluns (o gaire bé tots) toca agenda creativa. Us adverteixo que, seguint la tònica de tota la setmana passada, ve carregada de cors.
Tintes distress i una plantilla de Scrap collection comprada en un bassar xinés.
Segell de Carabelle (m'encanta aquest segell, que és una de les meves últimes adquisicions!!)
Fons fet amb distress i estampat amb un segell d'Artemio que vaig estampar primer en blanc (gaire bé no s'apreciava) i en marró després. Els cors són de Sweet Moma i per marcar el contorn vaig fer servir un retolador de gel. La frase (d'una cançó de Víctor Manuel) està escrita amb un abecedari de Tim Holtz.
Fons amb tires d'una cinta adhesiva comprada al Lidl i a sobre he enganxat una cartolina on he estampat i retallat un segell de Florileges design.
Fons fet amb neocolors. Els dos segells són d'Anita y su mundo i els abecedaris són antics i no recordo les marques.
El paper de fons és un que venia de regal amb una revista de scrap anglesa. El segell és d'Infinimentscrap i el cor on està escrita la frase és un adhesiu del Tiger. Els dos cors de la cantonada estan posats per tapar un "manchurrón" de tinta que em va quedar quan vaig estampar el segell.
I ara sí que he acabat definitivament la setmana dels cors. A veure quina és la propera epidèmia de la que m'encomano!
Publicat per Rosa a 15:41 6 comentaris:
I avui que hem arribat al final de la setmana també us ensenyo les dues últimes targetes de cors.
Aquí tenim la 9:
Aquí he continuat amb técniques de mix-media però encara que sigui d'aspecte semblant a la d'ahir, la técnica utilitzada és molt diferent. Primer he agafat com a base una cartolina texturitzada negra on he pintat amb acrílica blanca i a sobre a pinzellades amb vermell i fúcsia i pulveritzant amb aigua. Quan s'ha assecat he enganxat dos trossos de paper de llibre i he aplicat pasta de modelar amb una plantilla de The Crafter's Workshop. Un cop sec tot, he enganxat un cor troquelat amb un troquel mini d'EK Success i la paraula amor amb un de Paper Smoches.
I he acabat pintant uns cors petits i donant uns tocs amb retolador blanc.
I per acabar, com no hem tingut prou cors, ahir vaig trobar un set de segells d'Aladine tot de cors i he fet servir una part d'ells en l'última targeta de cors d'aquesta setmana. Aquí teniu un autèntic festival de cors:
Simplement he estampat diferents cors amb tintes de dos colors sobre un fons tenyit amb distress i amb una mica d'aigua pulveritzada.
I fins aquí la setmana dels cors. Espero que no hàgiu quedat molt fartes perque demà us ensenyaré l'agenda de la setmana, que també està plena de cors.
Publicat per Rosa a 16:19 Cap comentari:
No, no s'han acabat les targetes de cors. Ahir, aprofitant la tarda de festa, vaig fer dues targetes de cors més, ben diferents entre elles, però seguint amb la mateixa gama de colors.
Aquí va la que fa 7:
Aquí he fet servir una carpeta d'embossing de Sizzix i a sobre una mica d'arpillera vermella i dues formes troquelades amb un segell d'Anita y su mundo estampat.
I aquí la vuitena:
Aquí he aplicat técniques de mix-media. En un paper d'aquarel.la he fet un fons amb gelatos i aigua. He tintat les vores amb distress negra.
El troquel del cor és de Sizzix (del mateix set que la taca de l'altre dia). Les estrelles estan fetes amb pasta de modelar i una plantilla de Carabelle. Els segells de text són de Sweet Moma.
I fins aquí les dues targetes d'avui.
Publicat per Rosa a 16:02 2 comentaris:
I avui, aprofitant que és festa a Barcelona, us ensenyo no una sino dues targetes de les que he fet aquesta setmana.
Aquí he utilitzat el cor troquelat que em va sobrar de la "shaker" de l'altre dia (aquí no es tira res!) i a sobre he estampat uns segells de Lora Bailora que en realitat són d'un set de París, però la frase quedava bé aquí, no?
i a sota un troquelat de cors de Memory Box que m'encanta però que és difícil de col.locar.
El troquel.lat dona la volta a tota la targeta. Així queda guarnida també la part del darrera, en el més pur estil Montse.
Per acabar he col.locat unes pedretes vermelles per donar una mica de color en aquesta part de la targeta.
En aquesta simplement he estampat uns "bocadillos" (no sé com se'ls anomena en català, algú ho sap?) de diferents tipus de Paper Smooches i dintre d'ells uns cors de Sweet Momma.
Les bombolletes també són del mateix set de segells perque em quedaven uns espais buits que no m'agradaven.
I al centre un segell de Meli-meló i embossing en calent transparent sobre tinta negra.
Aquest cor petitet està pintat per dins amb un retolador de gel i les vores de la cartolina blanca una mica entintades amb distress.
I fins aquí les dues targetes d'avui. No sé si avui, aprofitant la festa, faré alguna més perque tinc alguna idea rondant pel meu cap. Si és així, ja us l'ensenyaré.
A les de Barcelona, que tingueu una bona diada de Sta. Eulàlia! i a les que no, tranquil.les, que ja és divendres!
Publicat per Rosa a 9:37 2 comentaris:
Ahir no us ho vaig dir però he continuat fent targetes de cors durant la setmana i avui us ensenyo una altra:
He continuat jugant amb els mateixos colors: blanc, vermell i negre.
En aquesta he fet servir un segell de Paper Artsy que encara no havia estrenat però que m0agrada molt i l'he pintat amb distress i aigua per donar un aspecte d'aquarel.la.
El "love" és un troquel de Lawn Fawn.
Per acabar vaig posar unes pedretes negres i... ja està acabada.
Publicat per Rosa a 7:45 2 comentaris:
I continuem amb les targetes de cors. Avui toca la tercera feta dissabte passat. Aquesta és la més "clean & simple".
És molt senzilla però a mi, que no m'agraden les coses recarregades, potser és la que m'agrada més.
Simplement he posat un troquel de "taca" de Tim Holtz de Sizzix i a sobre un cor resta de l'interior d'un altre cor que ja no sé de quin troquel era perque tenia la taula plena de cors per tot arreu. Jajaja!
El cor, encara que com és habitual no s'aprecia, té un toc de purpurina fet amb un retolador Wink.
I a sota un simple "t'estimo" estampat amb un segell de Lora Bailora.
I ara, que ja tenim tres candidates... s'obre la porra! Quina us agrada més?
Publicat per Rosa a 7:50 4 comentaris:
Avui us porto la segona targeta amb temàtica "cors" que vaig fer dissabte passat.
Com veieu, vaig continuar jugant amb la mateixa gama de colors. Aquí falta el craft però tenim de nou el blanc, el vermell i el negre, que és una combinació que m'agrada molt.
En aquesta he jugat amb dos troquelats en cartolines de diferents colors fets amb un troquel de My favorite things.
I per posar el missatge m'agradava aquest troquel de Tim Holtz de Sizzix però hi havia el problema que a dins no m'hi cabia cap missatge tipus "t'estimo" o "tu i jo" però rebuscant vaig trobar aquest "-bla, +cor" de Sweet Moma. El problema va ser que a l'intentar fer embossing amb pòlvores blanques va quedar una mica emborronat perque era una cartolina amb textura. Però s'entén, oi?
I per acabar un fals cosit amb retolador de gel blanc.
A mi m'agrada el resultat, tot i "l'emborronament". I a vosaltres?
Publicat per Rosa a 7:45 4 comentaris: